open-index/open-wikipedia-markdown huggingface dataset:
The Five Orange Pips

**"The Five Orange Pips"** (srpskohrvatski: *Pet narančinih sjemenki*) je jedna od 56 kratkih priča Arthura Conana Doylea o slavnom detektivu Sherlocku Holmesu. Priča je izvorno objavljena u *[[Strand]]u* u studenom 1891. godine, uz ilustracije Sidneyja Pageta, a danas je sastavni dio zbirke *[[The Adventures of Sherlock Holmes]]*.

Doyle je ovu priču stavio na sedmo mjesto od dvanaest, kada je navodio svoje najdraže priče. Ova priča specifična je i u tome što je jedna od samo dvije priče u kojima Holmesov klijent umire nakon što potraži njegovu pomoć. Druga priča je "The Dancing Men".

## Slučaj

Mladić iz Sussexa po imenu John Openshaw dolazi k Holmesu s prilično zanimljivom pričom - godine 1869., njegov ujak, pukovnik Elias Openshaw, iznenadno se vratio u Englesku nakon što je godinama živio kao plantažer na Floridi i služio u vojsci Konfederacije tokom građanskog rata. Kako nije bio oženjen, ujak Elias je dozvolio Johnu da živi s njim. Iako je John Openshaw imao gotovo sve slobode, imao je zabranu pristupati zaključanoj sobi u kojoj su se nalazile ujakove stvari. Isto tako, tokom ožujka 1883., stiglo je pismo iz Pondicherryja, u Indiji, naslovljeno tek s "K.K.K.", a koje je u sebi sadržavalo pet narančinih sjemenki. Neobični događaji su se nastavili. Papiri iz ujakove sobe su spaljeni, a sastavljena je i oporuka temeljem koje imanje pripada Johnu.

Ponašanje njegovog ujaka postalo je bizarno. Čovjek bi se ili zaključao i opijao ili bi šetao, potpuno pijan, urlajući s pištoljem u ruci. Dana 2. svibnja 1883. pronađen je mrtav u vrtnom jarku.

Dana 4. svibnja 1885., Eliasov brat, a Johnov otac, Joseph Openshaw, dobiva pismo iz Dundeeja s istim naslovom i instrukcijama da "papire" ostavi na sunčanom satu. Unatoč sinovim nagovorima, Joseph Openshaw odbija obavijestiti policiju. Tri dana kasnije, pronađen je mrtav. Jedini dokaz što ga John Openshaw može ponuditi Holmesu je isječak iz ujakovog dnevnika iz ožujka 1869. u kojem stoji kako su narančine sjemenke poslane trojici muškaraca - dvojica su pobjegla, a jedan je "dobio posjetu".

Holmes savjetuje svom klijentu da na sunčanom satu ostavi poruku kako su pukovnikovi papiri uništeni. Također, detektiv deducira kako je pošiljatelj pisma boravio na brodu i kako oznaka "K.K.K." označava Ku Klux Klan.

Sljedećega jutra, novine pišu kako je tijelo Johna Openshawa pronađeno u Temzi i kako svi dokazi upućuju na nesretan slučaj. Prateći trag brodova koji su bili na spomenutim lokacijama u navedeno vrijeme, Holmes dođe do brodice *The Lone Star*. Holmes tada pošalje kapetanu broda pet narančinih sjemenki i obavijesti policiju u gradu Savannah kako se na navedenom brodu nalate osobe tražene za ubojstvo. Ipak, brod nikada ne stigne na svoju destinaciju zbog oluje u kojoj je uništen.

## Vanjske veze
Astronaut

**Astronaut** (grč. ἄστρον; *astron*; dosl. "zvijezda" + ναύτης; *nautēs*; "mornar") odnosno **kozmonaut** ili **kosmonaut** (rus. космона́вт) je osoba obučena, u programu leta u svemir, za zapovijedanje, upravljanje, ili služenje kao član posade na svemirskoj letjelici. Kinezi koriste termin *tajkonaut*.

Iako se termin uglavnom koristi za profesionalne letače u svemir, ponekad se koristi za bilo koga tko putuje u svemir, uključujući znanstvenike, političare, novinare i turiste.

## Poznati astronauti
* Jurij Gagarin, sovjetski astronaut 
* Neil Armstrong, američki astronaut
* Valentina Tereškova, sovjetska astronautkinja
Chester Conklin

**Chester Cooper Conklin** (11. januar 1886 - 11. oktobar 1971) bio je američki filmski glumac i komičar, najpoznatiji po ulogama u nijemim komedijama ranog Hollywooda. Filmsku karijeru je započeo u Sennettovom studiju Keystone gdje je postao član postave Keystoneskih policajaca. Kasnije je surađivao sa Chaplinom koji mu je postao blizak prijatelj.

## Djelomična filmografija

* *[[The Masquerader (1914 film)|The Masquerader]]* (1914)
* *[[Mabel at the Wheel]] (1914)
* *Caught in a Cabaret* (1914)
* *Anna Christie* (1923)
* *Say It Again* (1926)
* *The Duchess of Buffalo* (1926)
* *Cabaret* (1927)
* *Gentlemen Prefer Blondes* (1928) 
* *Keystone Hotel* (short, 1935)
* *Modern Times* (1936)
* *Every Day's a Holiday* (1937)

* *Hollywood Cavalcade* (1939)
* *Sullivan's Travels* (1941)
* *The Great Moment* (1944)
* *Micro-Phonies* (1945) 
* *The Hoodlum Saint* (1946)
* *The Perils of Pauline* (1947)
* *The Beast with a Million Eyes* (1955)
* *A Big Hand for the Little Lady'' (1966)

## Vanjske veze
* 
* 
* 
* 
* Chester Conklin at Virtual History
Njegov poziv

***Njegov poziv*** (), također poznat i pod naslovom ***23. januara*** () je sovjetski nijemi film snimljen 1925. u režiji Jakova Protazanova. Radnja se bavi tvornicom nacionaliziranom za vrijeme Revolucije, a protagonisti su kćer tvorničkog radnika (koju glumi Varvara Popova) i sin bivšeg vlasnika (koga glumi Ivan Koval-Samborski), koji se ilegalno vratio iz emigracije kako bi pokušao pronaći blago zakopano u tvorničkom krugu.

## Cast
* Varvara Popova - Katja Suškova
* Mariya Blyumental-Tamarina - Katjina baka
* Ivan Koval-Samborski - Andrej
* Olga Žiznjeva - Lulu
* Anatolih Ktorov - 	Vladimir Zaglobin
* Vera Mareckaja - Varja
* Aleksandr Geirot
* V. Jermolov-Borozdin
* Mihail Žarov - 	Radnik
* Tatjana Muhina - Djevojka
* Nataša Konjus
* J. Rikov
* Nikolaj Prozorovski

## Izvor

;Literatura
* .
* .

## Vanjske veze
*
Peredvižnjiki

**Peredvižnjevci** (ruski: *передвижники*, u značenju „lutalice“) su bili predstavnici ruskog kritičkog realizma u 19. stoljeću; putujuća umjetnička izložba grupe ruskih umjetnika (*Товарищество передвижных художественных выставок*) koju je 1870. godine u Sankt Peterburgu osnovala grupe apsolvenata škole slikarstva i kiparstva.

Nastala je na inicijativu Ivana Kramskoja i drugih ruskih umjetnika, a imala za cilj popularizaciju umjetnosti koja je bila zanemarena i anonimna u ruskom društvu. Motivi slika su većinom bili žanr-scene, pejzaži i povijesno slikarstvo, ali i portreti. U svojim djelima su predstavljali život ljudi i kritizirali moralne mane Carske Rusije, a njihove izložbe su imale veliki odjek.
Neki od brojnih predstavnika su: Ilja Rjepin, Ivan Nikolajevič Kramskoj, Ivan Ivanović Šiškin, Izak Iljič Levitan, Nikolaj Aleksandrovič Jarošenko, Vasilij Surikov, Viktor Vasnjecov, i drugi.

Od 1871. do 1923. godine grupa je organizirala 48 izložbi u Moskvi i Peterburgu kao i u Kijevu, Odesi, Harkovu i drugim gradovima u Rusiji. Djela peredvižnjeva nalaze se u mnogim ruskim galerijama i muzejima. U Tretjakovskoj galeriji u Moskvi je najveća kolekcija koju su sakupili Pavel Tretjakov i njegov brat.


Datoteka:Ivan Nikolayevich Kramskoi - Portrait of Ivan Ivanovich Shishkin, 1873.jpg|Ivan Kramskoj,* Portret slikara [[Ivan Šiškin|Ivana Šiškina]]*, 1873., 110,5 × 78&nbsp;cm, Galerija Tretjakov, Moskva.
Datoteka:1878. Nikolaj Alexandrowitsch Jaroschenko 005.jpg|Nikolaj Jarošenko, *Kovač*, 1878.
Datoteka:Shishkin, Ivan - Morning in a Pine Forest.jpg|Ivan Ivanovič Šiškin, *Jutro u borovoj šumi*, 1889., Ermitaž, Sankt Peterburg.
Datoteka:Levitan ozero28.JPG|Izak Levitan, *Jezero Rus*', oko 1899. god.


## Izvori

* *Prehledny kulturni slovnik Mlada Fronta*, Prag, 1964.
* *Priručni slovnik naučni ČS Akademia vied*, Prag, 1966.

## Poveznice
* Ruska umjetnost
* Realizam (likovna umjetnost)

## Vanjske veze

* Društvo putujućih umjetnika
* Peredvižnjevci (lutalice) - obrazovne stranice (engl.)
Dynamite (film)

***Dynamite*** () je američki crno-bijeli igrani film snimljen 1929. u režiji Cecilea B. DeMillea, poznat kao prvo potpuno zvučno ostvarenje u njegovoj filmografiji.

Protagonistica, čiji lik tumači Kay Johnson je mlada, ali ohola žena iz visokog društva koja treba naslijediti ogromnu svotu novaca, ali samo po ako se uda do određenog roka. Radnja prikazuje kako taj problem pokušava riješiti udajom za siromašnog rudara (koga glumi Charles Bickford) osuđenog na smrt zbog ubistva, ali i komplikacije kada rudar bude pušten iz zatvora nakon priznanja pravog ubice. Kritika je film dočekala izuzetno loše, pri čemu se najviše spominjao komplicirani zaplet dostojan za najmanje sedam filmova, ali i loši dijalozi glumaca. Usprkos toga je imao uspjeha kod publike, i omogućio DeMilleu da sljedeće godine snimi ambiciozni mjuzikl *[[Madam Satan]]*.

## Vanjske veze
* 
*
Vojvodstvo Urbino

**Vojvodstvo Urbino** (talijanski: *Ducato di Urbino*, prije tog *Contea di Urbino*), bilo je relativno autonomna država, formalno dio Svetog Rimskog Carstva u Centralnoj Italiji.

## Historija
Vojvodstvo Urbino nastalo je 1213. kada je car Svetog Rimskog Carstva Fridrik II dodjelio dobar dio zemlje oko grada Urbina porodici Montefeltro, i dao im titulu kneževa. Papa Eugen IV. dodjelio je 1443. titulu vojvode Oddantoniju Montefeltru i odtada je dotadašnja Kneževina Urbino (Contea di Urbino) postala vojvodstvo. Ono se prostiralo po sjevernom dijelu historijske pokrajine Marche i vrlo malim dijelom po Umbriji. Na istoku je graničilo s Jadranskim morem, na zapadu s Republikom Firencom i na jugu s Papinskom Državom.

Kada je 1523. prijestolnica preseljena u obalni Pesaro iz dotadašnjeg Urbina, nakon što je vojvodstvom zavladala moćna papinska dinastija Della Rovere umjesto Montefeltra, počela je i silazna putanja dotad relativno moćnog Vojvodstva Urbino. Oni su se dočepali vojvodstva 1508. godine, nakon što je papa Aleksandar VI Borgia 1502. instalirao svog sina Cesara za vojvodu. Della Rovere su vladali vojvodstvom sve do 1625. kada je papa Urban VIII. ukinuo vojvodstvo, a njegove zemlje anektirao u Papinsku Državu.

## Popis urbinskih kneževa i vojvoda

### Dinastija Montefeltro, urbinski kneževi
* 1234–1241: Buonconte I Montefeltro
* 1241–1255: Montefeltrano II Montefeltro
* 1255–1285: Guido I Montefeltro (umro 1298)
* 1285–1304: pod vlašću papa
* 1296–1322: Federico I Montefeltro
* 1322–1359: Nolfo Montefeltro (umro 1364)
** 1322–1324: pod vlašću papa
** 1359–1364: pod vlašću papa
* 1360–1363: Federico II Montefeltro
* 1363–1404: Antonio II Montefeltro
** 1369–1375: pod vlašću papa
* 1404–1443: Guidantonio Montefeltro

### Dinastija Montefeltro, urbinski vojvode
* 1443–1444: Oddantonio Montefeltro, prvi vojvoda Urbina
* 1444–1482: Federico III. Montefeltro
* 1482–1508: Guidobaldo Montefeltro
** 1502–1503: Cesare Borgia

### Dinastija della Rovere, urbinski vojvode
* 1508–1516: Francesco Maria I della Rovere
* 1516–1519: Lorenzo II. de' Medici, Knez Urbina (od 1517, zajedno sa Francescom Marijom I della Rovere)
* 1521–1538: Francesco Maria I della Rovere
* 1539–1574: Guidobaldo II della Rovere
* 1574–1621: Francesco Maria II della Rovere, prvi put
* 1621–1623: Federico Ubaldo della Rovere
* 1623–1631: Francesco Maria II della Rovere, drugi put (umro 1631.)
** 1625 -: aneksija u Papinsku Državu

## Povezano
* Urbino
* Pesaro
* Federico III. Montefeltro
* Sveto Rimsko Carstvo

## Reference

## Vanjske veze

* ''Ducato di Urbino'' na portalu Centrodelgusto
Madam Satan

***Madam Satan*** je američki crno-bijeli igrani film snimljen 1930. u režiji Cecila B. DeMillea, poznat kao jedan od najneobičnijih u njegovoj filmografiji, kao i produkciji studija Metro-Goldwyn-Mayer u tom periodu hollywoodske historije.

Po žanru predstavlja kombinaciju romantične komedije i mjuzikla. Naslovna protagonistica, čiji lik tumači Kay Johnson je domaćica iz visokog društva koja otkriva da je muž (čiji lik tumači Reginald Denny) vara prilikom noćnih izlazaka. Radnja prikazuje kako se maskira u vamp ženu pod imenom "Madam Satan" kako bi ga zavela i osramotila. Studio MGM je u film uložio veliku svotu novaca, i predstavljao je njegov najskuplji projekt sve do *[[The Merry Widow (film, 1934)|Vesele udovice]]* četiri godine. Vjeruje se da je najveći dio potrošen na završni dio, koji prikazuje maskenbal na dirižablu ukotvljenom iznad njujorške luke, i, između ostalog sadrži neobičnu plesnu točku *Ballet Mecanique*. Film je loše prošao na kino-blagajnama, postavši jedan od rijetkih komercijalnih neuspjeha u DeMilleovoj karijeri.

## Vanjske veze
* 
* 
* Turner Classic Movies Article
The Volga Boatman

***The Volga Boatman*** () je američki nijemi film snimljen 1926. u režiji Cecilea B. De Millea. Predstavlja adaptaciju istoimenog romana Konrada Bercovicija. Radnja započinje u predrevolucionarnoj Rusiji i prikazuje slučajni susret dvoje aristokrata sa siromašnim, ali buntovnim lađarom (koga glumi William Boyd, koji će imati značajne posljedice kada godinama kasnije izbije Ruska revolucija.

## Uloge
* William Boyd - Feodor, lađar sa Volge
* Elinor Fair - Vera, princeza
* Robert Edeson - Princ Nikita
* Victor Varconi - Princ Dimitrij
* Julia Faye - Marjuša, Ciganka
* Theodore Kosloff - Stefan, kovač
* Arthur Rankin - Vashi, lađar

## Vanjske veze
* 
* ''The Volga Boatman'' at SilentEra.com
* ''The Volga Boatman'' DVD issue
Burlaci na Volgi

**Burlaci na Volgi** (ruski: *Бурлаки на Волге*) je slika rusko-ukrajinskog slikara Ilje Rjepina iz 1873. godine. Slika se smatra za "najuspjeliju sliku pokreta *[[peredvižnjevci]]* ... nesmiljeni prikaz teškog rada".

Na slici je prikazana skupina seljaka koji vuku brod uzvodno do mjesta gdje će ga istovariti, nakon što su ga vjerojatno i natovarili ručno. Ovo slavno djelo koje je inspiriralo generacije ruskih relističkih slikara je dvosmisleno. Gledatelj je pozvan diviti se snazi i izdržljivosti ruskih radnika, a opet slika je ujedno i osuda okrutnog sustava.

Nastala je netom nakon što je Rjepin (1844 – 1930) završio svoje školovanje na Ruskoj akademiji u Sankt Peterburgu i vjerojatno ga je inspirirala neka drevna skulptura. Naime, skupina figura u nizu podsjeća na klasične frizove u kojima se slavio heroizam. I Rjepin prikazuje heroizam, ali onaj modernog čovjeka.

Slavljeno kao remek-djelo, ova slika je svojim sjajnim bojama očarala mnoge slikareve umjetnike sunarodnjake. Dostojevski je o slici napisao:
 
No, ako pogledamo posljednju desnu figuru, primjećujemo da samo što se nije srušila, te je slika neupitno protumačena kao izraz suosjećanja i vapaj za spas potlačenih.

## Izvori

* Roy Bolton, *Russia & Europe in the Nineteenth Century*, London: Sphinx Books, 1999.,
The Day of Faith

***The Day of Faith*** () je američki nijemi film snimljen 1923. u režiji Toda Browninga. Po žanru je drama i prikazuje kako dobrotvorna organizacija dolazi pod udar tajkuna (čiji lik tumači Tyrone Power, Sr.) zato što on ne odobrava ljubavnu vezu njene direktorice (koju glumi Eleanor Boardman) sa svojim mladim sinom. Film se danas smatra izgubljenim.

## Uloge
* Eleanor Boardman - Jane Maynard
* Tyrone Power, Sr. - Michael Anstell (as Tyrone Power)
* Raymond Griffith - Tom Barnett
* Wallace MacDonald - John Anstell
* Ford Sterling - Montreal Sammy
* Heinie Conklin - Yegg Darby (kao Charles Conklin)
* Ruby Lafayette - Granny Maynard
* Jane Mercer - Dijete Reda Johnstona
* Edward Martindel - Stric Mortimer
* Winter Hall - Bland Hendricks
* Emmett King - Simmons
* Jack Curtis - Red Johnson
* Frederick Vroom - Marley Maynard
* John Curry - Isaac
* Henry Hebert - Samuel Jackson (kao Henry Herbert)
* Miles McCarthy - Kelly (as Myles McCarthy)
* Robert Dudley - Morris
* Frances Hatton
* Mattie Peters

## Izvori

## Vanjske veze
* 
* allrovi/synopsis
Silk Stocking Sal

***Silk Stocking Sal*** () je američki nijemi film snimljen 1924. u režiji Toda Browninga. Za vrijeme snimanja su eskalirali Browningovi problemi s alkoholizmom, zbog kojih je došao na neslužbenu crnu listu u Hollywoodu i morao ići na liječenje prije potpisivanja ugovora sa MGM-om. Danas se smatra izgubljenim.

## Uloge
* Evelyn Brent - 'Stormy' Martin
* Robert Ellis - Bob Cooper
* Earl Metcalfe - Bull Reagan
* Alice Browning - Bargain Basement Annie
* Virginia Madison - Mrs. Cooper
* Marylynn Warner - Miss Cooper
* John Gough - The 'Gopher'
* Louis Fitzroy - Abner Bingham
* Alice Wilson - Bargain Basement Annie

## Izvori

## Vanjske veze
*
The Unholy Three (film, 1925)

***The Unholy Three*** () je američki nijemi film snimljen 1925. u režiji Toda Browninga Naslovni protagonisti su trojica cirkuskih zabavljača - trbuhozborac (koga glumi Lon Chaney Sr., patuljak i snagator - koji glume baku, malo dijete i bakinog pomoćnika kako bi pod tim krinkom pljačkali stanove u elitnoj četvrti New Yorka. Film je Browning snimio nakon povratka sa liječenja od alkoholizma, a predstavljao je ponovni početak njegove suradnje sa Chaneyem koji će dovesti do serije klasičnih ostvarenja.

Godine 1930. je napravljena zvučna verzija, gdje su Chaney i Harry Earles ponovili uloge trbuhozborca i patuljka.

## Uloge
* Lon Chaney ... Profesor Echo, trbuhozborac alias Mrs. 'Granny' O'Grady
* Mae Busch ... Rosie O'Grady
* Matt Moore ... Hector McDonald
* Victor McLaglen ... Hercules, snagator alias 'Son-in-Law'
* Harry Earles ... Tweedledee, patuljak alias Baby 'Little Willie'
* Matthew Betz ... Detektiv Regan
* Edward Connelly ... Sudac
* William Humphrey ... Advokat obrane (naveden kao William Humphreys)
* E. Alyn Warren ... Tužilac (naveden kao A.E. Warren)

## Reference

## Vanjske veze

* 
*
The Blackbird

***The Blackbird*** () je američki nijemi film snimljen 1926. u režiji Toda Browninga. Naslovni protagonist, koga glumi Lon Chaney, Sr. je londonski kriminalac koji uspijeva bježati Scotland Yardu tako što uz pomoć štaka preuzima alternativni idenitet. Radnja prikazuje kako dolazi u sukob s kriminalcem Bertiejem (koga glumi Owen Moore) zbog lijepe vodviljske zabavljačice (koju glumi Renée Adorée).

## Uloge
* Lon Chaney ... Dan 'The Blackbird' / The Bishop
* Owen Moore ... Bertram P. 'West End Bertie' Glayde
* Renée Adorée ... Mademoiselle Fifi Lorraine
* Doris Lloyd ... Limehouse Polly
* Andy MacLennan ... Sjena
* William Weston ... Red

## Izvori

## Vanjske veze
*
The Road to Mandalay (film)

***The Road to Mandalay*** ( je američki nijemi film snimljen 1926. u režiji Toda Browninga. Po žanru je drama, a u njemu Lon Chaney tumači ulogu kriminalca koji je preko bordela financirao obrazovanje svoje kćeri (koju glumi Lois Moran), a za koju se želi vjenčati jedan od njegovih partnera. Danas postoji jedinu u skraćenoj verziji od 33 minuta (od originalnih 7 rola).

## Uloge
* Lon Chaney - Singapore Joe
* Lois Moran - Joeova kćer 
* Owen Moore - Admiral
* Henry B. Walthall - Father James
* Sojin - English Charlie Wing (kao Kamiyama Sojin)
* Rose Langdon - Pansy
* John George - Sluga

## Izvori

## Vanjske veze
* 
* ''The Road to Mandalay'' AllMovie.com
West of Zanzibar

***West of Zanzibar*** (na engleskom: *Zapadno od Zanzibara*) se može odnositi na:
* ''West of Zanzibar'' (film, 1928), američki nijemi film, rež. Tod Browning
* ''West of Zanzibar'' (film, 1954), britanski zvučni film, ul. Anthony Steel
The Thirteenth Chair

***The Thirteenth Chair*** () je američki kriminalistički film snimljen 1929. u režiji Toda Browninga, poznat kao prvo zvučno ostvarenje u njegovoj filmografiji. Temeljis e na istoimenoj kazališnoj predstavi Bayarda Veillera. Radnja se događa u jednoj kući čiji je vlasnik organizirao spiritističku seansu kako bi pokušao raskrinkati ubicu svog poznanika. Kao i mnogi rani zvučni filmovi, *The Thirteenth Chair* je snimljen i u nijemoj verziji koja se, međutim, nije sačuvala. Historičarima filma je zanimljiv zbog male uloge Bele Lugosija, koji će se kasnije proslaviti u Browningovom klasičnom horor-filmu *[[Dracula (1931 film)|Dracula]]*.

## Uloge
* Conrad Nagel ... Richard Crosby
* Leila Hyams ... Helen 'Nellie' O'Neill
* Margaret Wycherly ... Madame Rosalie La Grange
* Helene Millard ... Mary Eastwood
* Holmes Herbert ... Sir Roscoe Crosby
* Mary Forbes ... Lady Alice Crosby
* Bela Lugosi ... Inspector Delzante
* John Davidson ... Edward 'Ned' Wales
* Charles Quatermaine ... Dr. Philip Mason (kao Charles Quartermaine)
* Moon Carroll ... Helen Trent
* Cyril Chadwick ... Brandon Trent
* Bertram Johns ... Howard Standish
* Gretchen Holland ... Grace Standish
* Frank Leigh ... Professor Feringeea
* Clarence Geldart ... Commissioner Grimshaw (kao Clarence Geldert)
* Lal Chand Mehra ... Chotee the Crosby Servant

## Izvori

## Vanjske veze
*
Silver Blaze

**"Silver Blaze"** je jedna od 56 kraktih priča o Sherlocku Holmesu što ih je napisao Arthur Conan Doyle. Izvorno objavljena 1892. godine u *[[Strand]]u*, uz ilustracije Sidneyja Pageta, priča je prva iz zbirke *[[The Memoirs of Sherlock Holmes]]*, druge zbirke iz serijala o Holmesu. Doyle je ovu priču naveo kao trinaestu među svojih devetnaest najboljih priča.

"Silver Blaze" je danas jedna od najpopularnijih priča o Sherlocku Holmesu, a specifična je po realističnom prikazu dartmurskog ambijenta i kasnoviktorijanskog sportskog miljea. Također, smatra se kako ova priča ima jedan od najboljih zapleta što ih je Doyle napisao, posebno zbog "neobičnog slučaja psa tokom noći". Poznati pisac krimića, Doyleov suvremenik, Gilbert Keith Chesterton jednom je prilikom izjavio da mu je ovo najdraža priča o Holmesu.

## Slučaj

Sherlock Holmes i dr. Watson putuju vlakom za Dartmoor kako bi istražili slučaj koji je punio novinske stranice - neobjašnjivi nestanak nagrađivanog konja, po imenu Silver Blaze, i ubojstvo dresera, Johna Strakera. Kada Holmes i Watson stignu do imanja pukovnika Rossa, inspektor Gregory iz Scotland Yarda je već priveo sumnjivca - londonskog knjigovođu Fitzroyja Simpsona, koji se noć prije nestanka raspitivao o konju. Ipak, Holmes je od samog početka uvjeren kako Gregoryjev slučaj ne drži vodu, unatoč svim činjenicama koje mu idu u korist.

Holmes uspije locirati konja, prateći njegove tragove, ali se nakon toga, uvjerivši se kako je Silver Blaze na sigurnom, posveti drugim aspektima slučaja. Dvije ključne točke su, dakako, ubojstvo Johna Strakera i nestanak samoga konja.

Prema Gregoryju, Simpson je ubio Strakera negdje u polju i pobjegao s konjem, ali Holmes vrlo brzo zaključi kako Simpson uopće nije imao oružje s kojim bi mogao izvesti takvo ubojstvo. Daljnjom istragom, Holmes otkriva kako je Simpson vodio dvostruki život s ljubavnicom i kako mu je hitno trebao novac. Objašnjenje nestanka konja uvelike je povezano s neobičnim slučajem psa tokom noći. Naime, pas u štali nije reagirao na aktivnost tokom noći, ali je glasno zalajao kada je, tokom jutra, vidio Holmesa. Holmes je to objasnio vrlo jednostavno - pas nije reagirao jer nikakav stranac nije bio u štali te noći.

Holmes je iz toga izvukao zaključak i riješio slučaj - Straker je izvukao i oteo konja. Želeći mu napraviti rez na kopitu, izveo ga je u polje, ali uplašena životinja ga je lupila stražnjom nogom i tako ga usmrtila. Nakon toga je pobjegla.

Pukovnik Ross se, dakako, brine da na vrijeme vrati konja, ali Holmes odluči kako mu neće ništa reći sve do kraja utrke, koju Silver Blaze pobijedi. Pukovnik Ross isprva ne prepoznaje svog konja jer su njegovi karakteristični znakovi prebojani, ali kada ih Holmes ukloni, pukovnik Ross prepozna svoju životinju. Holmes tada objasni slučaj i doda kako se o konju brinuo Rossov susjed, Silas Brown, koji je pronašao konja kako luta poljem. Priča je zaključena pohvalom inspektora Gregoryja, koji doista jest jedan od Yardovih najsposobnijih inspektora, ali mu nedostaje one mašte koja je ključna za kompleksnije slučajeve.

## Vanjske veze
Brežine

**Brežine** je naselje u opštini Podgorica u Crnoj Gori. Prema popisu iz 2003. bilo je 121 stanovnika (prema popisu iz 1991. bilo je 143 stanovnika).

## Demografija
U naselju Brežine živi 101 punoletni stanovnik, a prosečna starost stanovništva iznosi 50,0 godina (46,3 kod muškaraca i 53,5 kod žena). U naselju ima 47 domaćinstava, a prosečan broj članova po domaćinstvu je 2,57.

Ovo naselje je uglavnom naseljeno Crnogorcima (prema popisu iz 2003. godine), a u poslednja tri popisa, primećen je pad u broju stanovnika.

## Reference

## Vanjske veze
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Plan naselja na mapi (Mapquest)
Ružica Đinđić

**Ružica Đinđić** (devojačko *Pavlović*; Valjevo, 25. februar 1960) je udovica bivšeg predsednika Vlade Srbije dr Zorana Đinđića.

## Karijera

Diplomirala je na Pravnom fakultetu u Novom Sadu i kasnije radila u Književnoj zajednici Novog Sada.

Od 2001. godine predsednik je Upravnog odbora Udruženja građana *„Prvo deca“*, koje se bavi aktivnostima usmerenim ka zaštiti životnog, obrazovnog i zdravstvenog standarda dece bez roditeljskog staranja.

Od 2003. godine predsednik je Upravnog odbora Fonda *„Dr [[Zoran Đinđić]]“*, osnovanog u cilju usavršavanja mladih stručnjaka i studenata u oblasti društvenih nauka značajnih za unapređenje demokratskih odnosa i političke kulture u društvu.

Uporedo sa ovim aktivnostima aktivno se bavi humanitarnim radom i predsednik je Saveta Internacionalnog susreta dece Evrope *„Radost Evrope“*.

Godine 2003. izabrana je za člana Glavnog odbora Demokratske stranke, a od 2004. počasni je predsednik Foruma žena Demokratske stranke. Od 2006. godine je i član Predsedništva Demokratske stranke.

Za svoj rad i doprinos promociji ljudskih prava, demokratije i tolerancije, godine 2004. je dobila nagradu Osvajanje slobode, koju dodeljuje Fond *„[[Maja Maršićević Tasić]]“*. Pored ovog priznanja, dobila je i nagradu za unapređenje međunacionalnih odnosa od Rumunske zajednice Vojvodine.

Godine 2009, odlikovana je francuskim ordenom Legije časti.

Udovica je bivšeg predsednika Vlade Srbije Zorana Đinđića, majka dvoje dece, Jovane (1990) i Luke (1993).

## Reference

## Vanjske veze

* Fond ''„Dr Zoran Đinđić“''
The Show (film, 1927)

***The Show*** () je američki nijemi film snimljen 1928. u režiji Toda Browninga. Predstavlja adaptaciju romana *The Day of Souls* Charlesa Tenneya Jacksona. Radnja je smještena u budimpeštanski varijete, a protagonist, koga glumi John Gilbert je najavljivač zaljubljen u plesačicu čija je specijalnost rekonstrukcija Salominog plesa, a koju uzdržava pokvareni vlasnik varijetea. Za *The Show* se dugo vremena smatralo da je izgubljen sve dok jedna kopija nije 1970-ih pronađena u Francuskoj.

## Uloge
* John Gilbert ... Crvendać
* Renée Adorée ... Saloma
* Lionel Barrymore ... Grk
* Edward Connelly ... Vojnik
* Gertrude Short ... Lena
* Andy MacLennan ... Hrčak, Grkov pomoćnik (naveden na špici kao Andy Mac Lennan)

## Izvori

## Vanjske veze
* 
*
West of Zanzibar (film, 1928)

***West of Zanzibar*** () je američki nijemi film snimljen 1928. u režiji Toda Browninga. Temelji se na drami *Kongo* Chestera De Vondea. Glavni lik, koga glumi Lon Chaney je paralizirani mađioničar koji koristi svoje vještine da bi se domorocima u afričkoj džungli predstavio kao božanstvo i potakao ih da izvedu okrutnu osvetu nad trgovcem bjelokosti (koga glumi Lionel Barrymore) koji mu je svojevremeno preoteo ženu. *West of Zanzibar* je poznat ne samo po jednoj od najboljih Chaneyevih loga, nego i po nizu danas izgubljenih scena.

Godine 1932. je snimljen zvučni remake pod naslovom *[[Kongo (1932 film)|Kongo]]*.

## Uloge
* Lon Chaney ... Phroso ("Dead-Legs")
* Lionel Barrymore ... Crane
* Mary Nolan ... Maizie
* Warner Baxter ... Doc
* Jacqueline Gadsden ... Anna
* Tiny Ward ... Tiny
* Kalla Pasha ... Babe
* Curtis Nero ... Bumbu
* Rose Dione (van špice) ... vlasnik Zanzibara

## Vanjske veze
* 
* ''West of Zanzibar'' at the silentera.com database
The Adventure of the Cardboard Box

**"The Adventure of the Cardboard Box"** (srpskohrvatski: *Kartonska kutija*) je jedna od 56 priča o Sherlocku Holmesu što ih je napisao Arthur Conan Doyle. Priča je premijerno objavljena u *[[Strand]]u* 1892. godine, a danas sačinjava sastavni dio zbirke *[[The Memoirs of Sherlock Holmes]]* (u većini britanskih izdanja), dok je rjeđe svrstana u zbirku *[[His Last Bow]]* (u većini američkih izdanja).

Razlog ovome je činjenica da je Doyle osobno zahtijevao da priča bude izbačena iz prvog izdanja zbirke *[[The Memoirs of Sherlock Holmes]]*. Iako je u Sjedinjenim Državama prvo izdanje sadržavalo priču, ono je ubrzo zamijenjeno novim izdanjem bez navedene priče, koja je kasnije uvrštena u zbirku *[[His Last Bow]]*. Danas, kao što je rečeno, većina britanskih izadanja priču stavlja u zbirku *[[The Memoirs of Sherlock Holmes]]*, dok je u Sjedinjenim Državama zamjena još uvijek često korištena.

Vjerojatni razlog Doyleovog zahtjeva da se priča izbaci iz zbirke je tematika preljuba, za koju je smatrao da bi bila neprikladna za mlađe čitatelje.

## Slučaj

Gospođica Susan Cushing dobiva paket, kartonsku kutiju, u kojoj se, u hrpi soli, nalaze dva otkinuta ljudska uha. Inspektor Lestrade vjeruje kako se radi o bolesnoj šali što su ju izvela tri studenta medicina koja su ranije stanovala kod gospođice Cushing, ali su izbačeni zbog lošeg ponašanja. S druge strane, Holmes sumnja u ozbiljan zločin, tvrdeći kako bi studenti medicine koji imaju pristup laboratoriju za seciranje vjerojatno koristili nešto drugo (formalin), a ne običnu sol, da sačuvaju ljudsko uho te kako bi rez svakako bio precizniji. Pismo je poslano iz Belfasta, adresa nečitko napisana (uz ispravke), što sugerira osobu slabijeg obrazovanja, a čvor na paketu je vezan tako da ukazuje na osobu s mornarskim iskustvom.

Holmes rješenje smatra toliko jednostavnim da govori Lestrade da ne navodi njegovo ime u izvještaju. Tek nekoliko pitanja gospođici Cushing, nekoliko opservacija, pošta u Liverpool i posjet Sarah Cushing, Susaninoj sestri, bili su dovoljni Holmesu da zaključi kako par ušiju pripada Mary Cushing, mlađoj Susaninoj i Sarahinoj sestri, i njezinom izvanbračnom ljubavniku, koji su žrtve ubojstva. Ubojica je Jim Browner, Maryjin suprug. On je poslao uši (navevši kao primatelja tek "S. Cushing") misleći kako Sarah još uvijek živi kod Susan, što nije bila istina. Browner, koji je izrazito neugodan kad pije, želio je prestraviti Sarah, koju je smatrao krivom što je ubio svoju suprugu.

Prema Holmesovim instrukcijama, Lestrade sačeka Brownerov brod u Londonu i onda ga uhiti. Browner priznaje sve, ali naiđe na veliku simpatiju prisutnih. On je tek čovjek, razdoren moralno i psihološki, koji se osjeća toliko krivim da bi jedva dočekao vješala. Pravi krivac u ovoj priči je, moralno, ako ne zakonski, Sarah Cushing, koja je pokušala zavesti Jima, a kada je bila odbijena, odlučila je uništiti njegov brak.

## Vanjske veze
Peanije

**Peanije** () je bio prevodilac sa latinskog na grčki. Na grčki je preveo Eutropijevu *Kratku istoriju Rima* *(Breviarium historiae Romanae), posvećenu caru [[Valens]]u. Stoga se pretpostavlja da nije živeo mnogo posle Eutropija.

Eutropijeva *Kratka istorija Rima*, završena 369, korišćena je u školama kao udžbenik, a kod viših društvenih slojeva kao brz tečaj iz rimske istorije. Peanije ju je preveo negde pre 380. i tako omogućio Grcima i ostalima koji su se služili grčkim da se upoznaju sa [[Historija Rima|rimskom istorijom]]. Njegov prevod Eutropijeve *Kratke istorije Rima*, kojim se [[Vizantijska književnost|vizantijski]] istoričar [[Jovan Zonara|Zonara]] izgleda često služio, nije baš najtačniji, ali mu se ne može poreći elegantan stil.

== Literatura ==
* John J. Winkler, Gordon Willis Williams, *Later Greek literature'', Cambridge-New York 1982, str. 189-192.
Outside the Law (film, 1920)

***Outside the Law*** () je američki nijemi kriminalistički film snimljen 1920. u režiji Toda Browninga. Radnja je smještena u San Francisco, a protagonistica, koju glumi Priscilla Dean, je kćer bivšeg, reformiranog gangstera kojoj, kao i njenog momka koji se i dalje bavi kriminalom, gangsterski bos (koga glumi Lon Chaney Sr.) namješta lažnu optužbu. *Outside the Law* je historičarima zanimljiv kao jedan od rijetkih hollywoodskih ostvarenja svog vremena koje je odbacivalo rasističke stereotipove tadašnje američke publike te orijentalne likove i njihovu kulturu prikazivalo u pozitivnom svjetlu. Dugo se vremena smatrao izgubljenim, ali je 1975. pronađena skraćena verzija koju je Universal 1926. bio distribuirao u kino-dvoranama.

Godine 1930. je Browning snimio istoimeni zvučni remake, u kome je ulogu glavnog negativca tumačio Edward G. Robinson.

## Uloge
* Priscilla Dean - Molly Madden (Silky Moll)
* Wheeler Oakman - Dapper Bill Ballard
* Lon Chaney - Black Mike Sylva / Ah Wing
* Ralph Lewis - Silent Madden
* E. Alyn Warren - Chang Lo
* Stanley Goethals - That Kid
* Melbourne MacDowell - Morgan Spencer
* Wilton Taylor - Inspektor
* John George - Humpy (van špice)
* Anna May Wong - Kineska djevojka (van špice)

## Izvori

## Vanjske veze
* 
*
Outside the Law (film, 1930)

***Outside the Law*** () je američki crno-bijeli kriminalistički film snimljen 1930. u režiji Toda Browninga. Predstavlja remake Browningovog istoimenog nijemog filma iz 1920. godine. Protagonisti - koje glume Owen Moore i Mary Nolan - su mladi gangster i njegova djevojka koji dolaze u sukob sa gangsterskim bosom (koga glumi Edward G. Robinson). Suvremena kritika film smatra slabim, iako je Robinsonu njegov nastup omogućio da sljedeće godine odigra sličnu ulogu u daleko poznatijem i uspješnijem *[[Little Caesar|Malom Cezaru]]*.

## Uloge
* Edward G. Robinson - Cobra Collins
* Mary Nolan - Connie Madden
* Owen Moore - Fingers' ODell
* Eddie Sturgis - Jake
* John George - Humpy (*ista uloga kao u verziji iz 1920. godine)
* Delmar Watson - Klinac
* DeWitt Jennings - Šef policije
* Rockliffe Fellowes - Policijski kapetan
* Frank Burke - Okružni tužilac
* Sidney Bracey - Pomoćnik okružnog tužioca
* Rose Plumer - Gledatelj
* Louise Beavers - Judy, sobarica
* Matthew Betz - Direktor pozornice
* Charley Rogers - Prodavač cigareta
* James B. Leong - Glasnik
* Rodney Hildebrand - Narednik

## Vanjske veze
* 
* ''Outside the Law''; allmovie.com
Anna Christie

***Anna Christie*** je kazališna drama u četiri čina američkog književnika Eugenea O'Neilla premijerno prikazana 2. novembra 1921. na Broadwayu. Naslovna protagonistica je švedska imigrantica u SAD koja svog oca ali i budućeg muža mora suočiti sa time da je u prošlosti bila prostitutka. Predstava je doživjela veliki uspjeh i sljedeće godine bila nagrađena Pulitzerovom nagradom za dramu.

Predstava je tri puta adaptirana kao film - u istoimenoj nijemoj verziji 1923. godine sa Blanche Sweet u naslovnoj ulozi te dva puta kao zvučni film sa Gretom Garbo u glavnoj ulozi - 1930. na engleskom i 1931. na njemačkom jeziku. Godine 1957. je po njenim motivima stvoren i na Broadwayu prikazan mjuzikl pod naslovom *[[New Girl in Town]]*.

## Izvori


## Literatura
* 

## Vanjske veze
* 
* Production: Anna Christie  - *Working in the Theatre Seminar* video at American Theatre Wing
* Anna Christie  at the Electronic Eugene O'Neill Archive
*
Anna Christie (razvrstavanje)

**[[Anna Christie]]** je kazališna drama američkog književnika Eugene O'Neilla, premijerno prikazana 1921. godine. Isti naslov može označavati i njene tri filmske adaptacije:

* ''Anna Christie'' (film, 1923), američki nijemi film, ul. Blanche Sweet
* ''Anna Christie'' (film, 1930), američki zvučni film, ul. Greta Garbo, verzija na engleskom jeziku
* ''Anna Christie'' (film, 1931), američki zvučni film, ul. Greta Garbo, verzija na njemačkom jeziku
Gornja Crnišava

**Gornja Crnišava** je naselje u Srbiji u opštini Trstenik u Rasinskom okrugu. Prema popisu iz 2002. bilo je 430 stanovnika (prema popisu iz 1991. bilo je 498 stanovnika).

## Demografija
U naselju Gornja Crnišava živi 354 punoletna stanovnika, a prosečna starost stanovništva iznosi 43,2 godina (41,4 kod muškaraca i 45,1 kod žena). U naselju ima 117 domaćinstava, a prosečan broj članova po domaćinstvu je 3,68.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Anna Christie (film, 1923)

***Anna Christie*** je američki nijemi film snimljen 1923. u režiji Johna Griffitha Wraya i produkciji Thomasa H. Incea. Predstavlja prvu od tri filmske adaptacije istoimene drame Eugenea O'Neilla. Naslovna protagonistica, koju glumi Blanche Sweet, je djevojka koja se, usprkos protivljenju oca, nastoji udati za pomorca, ali je na kraju obojici muškarca prisiljena priznati vlastitu prošlost kao prostitutka.

## Uloge
* Blanche Sweet – Anna Christie
* William Russell – Matt Burke
* George F. Marion – Chris Christopherson
* Eugénie Besserer – Marthy
* Chester Conklin – Tommy
* Fred Kohler – Bit
* Victor Potel – Bit
* George Siegmann – Annin stric
* Ralph Yearsley – Nasilni rođak

## Izvori

## Vanjske veze

* 
* 
* lantern slide for ''Anna Christie''
Eutropije

**Flavije Eutropije** (lat.: *Flavius Eutropius*, fl. 363-387), rimski istoričar koji je živeo i radio u drugoj polovini 4. veka.

## Život i djelo
Zna se da je držao položaj carskog tajnika – *magister memoriæ* – u Konstantinopolju i da je pratio cara Julijana (vladao 361-363) u pohodu na Persijance (363). Živeo je i za vreme vladavine cara Valensa (364-378), kome je posvetio svoju *Kratku istoriju Rima* (lat. *Breviarium historiæ romanæ*).

Njegova *Kratka istorija Rima* u deset knjiga je sažet pregled istorije Rima od osnivanja grada do Valensovog stupanja na vlast. Sastavljena je sa puno pažnje, na osnovu najpristupačnijih izvora. Uopšte uzev, napisana je nepristrasno, jasnim i prostim stilom. Mada jezik kojim je pisana u nekim slučajevima nije baš najuzorniji, dugo vremena je bila omiljen udžbenik. Kao istorijsko delo ima malu vrednost, jer se mahom zasniva na drugim izvorima, ali je u nekoj meri i korisna pošto nadopunjuje merodavnije izvore. Za rani period istorije Rima Eutropije se oslanjao na izvode iz Tita Livija, a za kasnije periode koristio (danas izgubljenu) *Enmanovu carsku istoriju*. Pavle Đakon je proširio Eutropijevu istoriju do Justinijanovog vremena, a Landulf do vremena cara Lava Jermenina (813-820).

Sačuvani su prevodi na grčki od Peanija (oko 380.) i Kapitona Licija (6. vek), od kojih je prvi najpotpuniji.

## Spisak djela
* *Breviarium ab Urbe condita* iliti *Breviarium historiæ romanæ*

## Vanjske veze
* Eutropije, Breviarium historiæ romanæ (latinski izvornik)

## Napomene

## Reference

## Bibliografija
Klarise

**Klarise** (latinski: *Ordo sanctae Clarae*, akronim **O.S.C.**) je rimokatolički ženski crkveni red, kojeg su 1212. u Assisiju (Italija), osnovali sv. Franjo Asiški i sv. Klara Asiška, po kojoj je red kasnije dobio ime. Klarise su po mnogo čemu ženski pandan muškom crkvenom redu franjevcima, sa kojima su čvrsto povezane.

## Historija reda
Koja su bila pravila reda u vrijeme osnivanja ni danas se nezna, ali se zna da su se držale poput franjevaca tri zavjeta; čistoće, siromaštva i poslušnosti. Klarise su se kao i Franjevci držale pravila po uzoru na ona Svetog Benedikta ali ih je svaki samostan tumačio na svoj način, ipak većina je uglavnom svoja pravila prilagođavala po uzoru na samostan San Damiano, gdje je živjela sv. Klara Asiška. Zbog tog su se i redovnice u to vrijeme zvale Damjanite. Pravila reda nisu bila odobrena sve do 10. augusta 1253. kad ih je odobrio papa Inocent IV., i to gotovo na samrtnoj postelji sv. Klare.

No ni nakon tog nije prestao napor za boljim pravilima reda, koje bi prihvatile sve redovnice, ujednačenost je ostvarena 1263. kada je papa Urban IV. satavio i odobrio nova pravila reda na temelju starih. Nakon usvajanja novog pravila reda, redovnice su se odrekle starog imena Damjanite, i prozvale klarisama. 

Kad im je umrla osnivačica reda sv. Klara Asiška, klarise su imale oko 3000 redovnica u 70-ak samostana. Pri kraju 14. vijeka bilo ih je oko 15.000 po čitavoj Evropi, a samo u Italiji imale su oko 251 samostana, ne uzimajući u obzir one samostane koji su bili pod patronatom biskupa, a ne pod upravom redovnica.

Klarise su od svog osnivanja, prošle kroz mnogo reformi, sve kako bi se održale i oduprle protestantskom izazovu tokom 16. vijeka, a nakon tog i izazovu Francuske revolucije. Godine 1587. imale su oko 600 samostana, a 1686. njih 925 sa više od 34.000 redovnica. Nakon revolucionarnih previranja u 19. vijeku broj njihovih redovnica se počeo smanjivati, pa su 1907. imale 518 samostana, sa preko 10.000 redovnica.

Krajem 2005. na svijetu je bilo 562 samostana klarisa sa 7565 redovnica. Pored osnivačice reda sv. Klare, važnije članice reda bile su sv. Katarina iz Bologne, sv. Kamilla iz Varana i sv. Eustohija iz Messine.

## Reference

## Vanjske veze

* Službene stranice američkih klarisa  
* ''Clarisse'' na portalu Treccani
Eugene O'Neill

**Judžin Gledstoun O'Nil** (; Njujork, 16. oktobar 1888 – Boston, 27. novembar 1953) je bio američki pozorišni pisac, i dobitnik Nobelove nagrade za književnost 1936. Njegove drame su bile među prvima koje su u američki teatar unele realizam, karakterističan za pisce Antona Čehova, Henrika Ibzena i Augusta Strindberga. O'Nilove drame su na scenu uvele replike izgovorene u žargonu običnog sveta. Junaci njegovih drama su marginalci koji se bore za svoje ideale, ali završavaju u razočaranju i očaju. O'Nil je napisao samo jednu bolje poznatu komediju - „Ah, divljina“ (*Ah, Wilderness!*). Skoro sva njegova ostala dela imaju elemente tragedije i ličnog pesimizma.

## Dela

### Pozorišni komadi
* (*Bread and Butter*), 1914.
* Poniznost (*Servitude*), 1914.
* Lična jednačina (*The Personal Equation*), 1915.
* Sad vas molim (*Now I Ask You*), 1916.
* Iza horizonta (*Beyond the Horizon*), 1918 - Pulicerova nagrada, 1920.
* Slama (*The Straw*), 1919.
* Kris Kristofersen (*Chris Christophersen*), 1919.
* Zlato (*Gold*), 1920.
* Ana Kristi (*Anna Christie*), 1920 - Pulicerova nagrada, 1922.
* Car Džouns (*The Emperor Jones*), 1920.
* Različit (*Diff'rent*), 1921.
* Prvi čovek (*The First Man*), 1922.
* Kosmati majmun (*The Hairy Ape*), 1922.
* Fontana (*The Fountain*), 1923.
* Marko milioni (*Marco Millions*), 1923-25.
* Sva božja deca imaju krila (*All God's Chillun Got Wings*), 1924.
* (*Welded*), 1924
* Čežnja pod brestovima (*Desire Under the Elms*), 1925.
* Ismejani Lazar (*Lazarus Laughed*), 1925-26
* Veliki Bog Braun (*The Great God Brown*), 1926
* Čudna međuigra (*Strange Interlude*), 1928 - Pulicerova nagrada
* Dinamo (*Dynamo*), 1929
* Crnina pristaje Elektri (*Mourning Becomes Electra*), 1931.
* Ah, divljina! (*Ah, Wilderness!*), 1933
* Dani bez kraja (*Days Without End*), 1933
* Dolazi ledadžija (*The Iceman Cometh*), napisano 1939, objavljeno 1940, premijera 1946.
* Hjudži (*Hughie*), napisano 1941, premijera 1959.
* Dugo putovanje u noć (*Long Day's Journey Into Night*), napisano 1941, premijera 1956 - Pulicerova nagrada 1957.
* (*A Moon for the Misbegotten*), napisano 1941-1943, premijera 1947.
* Pesničke žice (*A Touch of the Poet*), završeno 1942, premijera 1958.
* (*More Stately Mansions*), druga skica nađena u O'Nilovoj zaostavštini, premijera 1967.
* (*The Calms of Capricorn*}-), objavljeno 1983.

### Jednočinke
* *Bound East for Cardiff*, 1914.
* *In The Zone*, 1917.
* *The Long Voyage Home*, 1917.
* *Moon of the Caribbees*, 1918.
* *A Wife for a Life*, 1913.
* *The Web*, 1913.
* *Thirst*, 1913.
* *Recklessness*, 1913.
* *Warnings*, 1913.
* *Fog*, 1914.
* *Abortion*, 1914.
* *The Movie Man: A Comedy*, 1914.
* *The Sniper*, 1915.
* *Before Breakfast*, 1916.
* *Ile*, 1917.
* *The Rope*, 1918.
* *Shell Shock*, 1918.
* *The Dreamy Kid*, 1918.
* *Where the Cross Is Made*, 1918.

## Reference

## Vanjske veze

* Zvanična internet prezentacija posvećena Judžin O'Nilu
* Autobiografija na internet prezentaciji Nobelove fondacije
Âme d'artiste

**''Âme d'artiste** ('') je francuski nijemi film snimljen 1925. u režiji Germaine Dulac. Po žanru je drama, i temelji se na kazališnom komadu danskog književnika Christiana K. F. Molbecha. Protagonist, koga tumači Ivan Petrovich, je pjesnik rastrgnut između supruge i glumice koja nastupa u predstavi po njegovom tekstu.

## Vanjske veze
*
Svetislav Ivan Petrović

**Svetislav Ivan Petrović** je bio filmski glumac (Novi Sad, 1. januar 1894 – Minhen, 18. oktobar 1962).

Bio je prvi Srbin koji se između dva svetska rata proslavio na filmskom platnu u Evropi.

Školovao se u Novom Sadu a u Budimpešti studirao politehniku ali je brzo napustio studije i posvetio se glumi na filmu. Debitovao je na filmu Mihalja Kertesa "Natčovek". Dolaskom zvučnog filma stekao je svetsku slavu. Osim nesumnjivog dara za glumu imao je i fizičke atribute neophodne za uspeh na filmu: bio je visok, zgodan, lep i privlačan muškarac.

Snimio je oko stotinu uloga u filmovima različitih žanrova u filmskim studijima u Budimpešti, Beču, Berlinu i Parizu. Bio je oženjen sa nemačkom glumicom Fridl Šuster.

U Novi Sad vratio se 1928. prilikom posete roditeljima i sestrama. Kako je "Politika" objavila na naslovnoj strani, oduševljeno ga je dočekalo i pozdravilo desetine hiljada Novosađana. Primio ga je i kralj Aleksandar koji mu je uručio orden svetog Save prvog stepena za doprinos popularizaciji filmske umetnosti.

Posle Drugog svetskog rata boravio je kraće vreme u Jugoslaviji snimajući slovenački film „Dalmatinska svadba“ gde je tumačio jednu od glavnih uloga.

Pao je u zaborav jer se njegovi filmovi nisu prikazivali u bioskopima i to, navodno, zato što je glumio u nemačkim filmovima snimanim za vreme Hitlerove vladavine iako se radilo o običnim ljubavnim filmovima.

## Najpoznatiji filmovi

* *[[Koenigsmark (film, 1923)|Kenigsmark]]* (1923)
* *[[Umetnička duša (film, 1925)|Umetnička duša]]* (1925)
* *[[Ulica bez veselja]]* (1925)
* Gola žena (1926)
* Čarobnjak (1926)
* Alahov vrt (1927)
* Tri strasti (1927)
* *[[Alraune (film, 1928)|Alraune]]* (1928)
* Sirena Morgana (1928)
* Latinski kvart (1929)
* Slepi miš (1931)
* Viktorija i njen husar (1931)
* Havajski cvet (1932)
* Kozak i slavuj (1935)
* Uz uključenje javnosti (1927)
* Na plavom Jadranu (1937)
* Evropa ne odgovara (1941)
* *[[Proces (film iz 1948)|Proces]]* (1948)
* Eroika (1949)
* *[[Lift za gubilište]]* (1957)
* *[[The Journey (film, 1959)|Putovanje]]* (1959).

## Vanjske veze
* 
* Svetislav Petrović
* Svetislav Ivan Petrović („Dnevnik“, 21. septembar 2005.)
Christian Frederik Molbech

**Christian Knud Frederik Molbech** (20. jul 1821 - 20. maj 1888) bio je danski književnik i prevodilac. Najpoznatiji je po kazališnom komadu Ambrosius i prijevodu Danteove Božanstvene komedije na danski jezik. Njegov sin Oluf Christian Molbech se također bavio književnošću.